রংপুরের আউলিয়াগঞ্জ রেলস্টেশনে লালমনিরহাট থেকে পার্বতীপুরগামী একটি মালবাহী ট্রেন লাইনচ্যুত হয়েছে। আজ শনিবার সকাল সাড়ে সাতটার দিকে ট্রেনটি লাইনচ্যুত হয়। দুপুর ১২টায় শেষ খবর পাওয়া পর্যন্ত দিনাজপুর-লালমনিরহাট রেলপথে ট্রেন চলাচল বন্ধ ছিল।  এর ফলে দিনাজপুর থেকে লালমনিরহাট ও কুড়িগ্রাম এবং লালমনিরহাট থেকে পার্বতীপুর ও দিনাজপুরগামী চারটি ট্রেন বিভিন্ন স্টেশনে আটকা পড়েছে।  বদরগঞ্জ  রেলস্টেশনের মাস্টার মোখলেসুর রহমান জানান, দুর্ঘটনার কথা লালমনিরহাট বিভাগীয় অফিসে জানানো হয়েছে। উদ্ধারকারী ট্রেন আসার পর উদ্ধারকাজ শুরু হবে।